open-index/open-wikipedia-markdown huggingface dataset:
Կապույտ ալիք 2

**Կապույտ ալիք 2** (), 2011 թվականի ամերիկյան ֆիլմ, որի ռեժիսորը Մայք Էլլիոտն է։ Հեռարձակվել է միանգամից վիդիո տարբերակով՝ շրջանցելով  կինոթատրոնները։ 2002 թվականի «Կապույտ ալիք» ֆիլմի շարունակությունն է, չնայած դրա հետ կապված չէ ո՛չ սյուժեով, ո՛չ կերպարներով։

## Սյուժե
Դանան հոր հետ ապրում է Բևեռլի Հիլզի շքեղ առանձնատանը։ Նրա մայրը մահացել է, երբ նա դեռ հինգ տարեկան էր։ Դանային չի գրավում իր ձանձրալի կյանքը և այն ծրագրերը, որոնք հայրը կառուցում է իր հետագա կրթության համար։ Նա ցանկանում էր լինել « հոգով ազատ», ինչպես իր սերֆեր մայրը։ Նա ուներ մոր օրագիրը և նրանից շատ լուսանկարներ։ Դանան որոշում է փախչել տնից և գնալ իր մոր ծննդավայր՝ Հարավային Աֆրիկա, այցելել վայրերը, որոնք նշված են օրագրում։ Դանան մեկնում է դեպի Դուրբան՝ թողնելով հորը մի գրություն։ Աֆրիկայում նա ծանոթանում է երկու աղջիկների՝ տեղացի Փուշայի և գոռոզամիտ սերֆեր Թարայի հետ, որը Roxy խմբից էր։ Ճնապարհին նա դառնում է կողոպուտի զոհ։

Փուշին Դանային բերում է այնտեղ, որտեղ հիմա ապրում է ինքը։ Դա ոչ մեծ համայնք է, որն ապրում է օվկիանոսի ափին և կամայականորեն գրավում է լողափի մի մասը։ Փուշին նաև ցանկանում է մասնակցել Դանայի ճանապարհորդություններին։ Մի օր Պուշին Դանային ուղեկցում է էքսկուրսիա քաղաքային ետնախորշեր՝ իր իրական հայրենիքը ցուց տալու համար և նրան տանում է տեղական դիսկոտեկ։ Այնտեղ Դանան պատահաբար հանդիպում է իրեն կողոպտողին, իմանում է նաև, որ Հրանտի համայնքից տղան, որն իրեն դուր էր գալիս, զբաղվում է փղոսկրի մաքսանենգությամբ։ Այդ ժամանակ Դանայի հայրը Աֆրիկա է մեկնում նրան որոնելու։

Հանկարծակի համայնք է գալիս ոստիկանությունը՝ բերելով բուլդոզերներ, որոնք հողին են հավասարեցնում բոլոր անօրինական շինությունները։ Համայնքի կեսը մնում է ավերակներում, իսկ մյուս մասը մեկնում է Ջեֆֆրիս Բեյ, որտեղ մի քանի օր անց օթերևութաբանները խոստանում էին լավ ալիք։ Միևնույն ժամանակ Roxy սերֆերների համար հագուստի բրենդը աղջիկներ է ընտրում իր թիմի համար։ Փուշին նույնպե մասնակցում է մրցույթին, նրան հաջողվում է հաղթել։ Այդ երեկո Դանան հաշտվում է հոր հետ։ Այժմ նրան մնացել է վրջին հանձնարարությունը՝ նվաճել Ջեֆրի հրվանդանի ալիքները․ դա վերջին վայրն է մոր օրագրում։

## Դերերում
thumb|Շարնի Վինսոնը պատմում է ֆիլմի նկարահանումների մասին
* Սաշա Ջեքսոն՝ Դանա
* Էլիզաբեթ Մետիս՝ Փուշի
* Բեն Միլիկեն՝ Թիմ
* Շարնի Վինսոն՝ Թարա
* Քրիս Ֆիշեր՝ Հրանտ
* Գիդեոն Էմերի՝ Ջոել, Դանայի հայրը
* Ռոջեր Հալսթոն՝ կովբոյ

## Գրախոսականներ
Մեծմասամբ քննադատները ֆիլմը վատ են ընդունել։ Քննադատում էին հիմնականում պարզ կանխատեսելի սյուժեի և գովաբանում՝ սերֆինգի և Հարավային Աֆրիկայի տեսարանների համար։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2011 դրամա ֆիլմեր
Կատեգորիա:2011 ֆիլմեր
Կատեգորիա:Imagine Entertainment ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ֆիլմեր դեռահասների համար
Միքի Ադամս

**Մայքլ Ռիչարդ «Միքի» Ադամս** (, ), անգլիացի ֆուտբոլիստ և ֆուտբոլային մարզիչ։ Ընդհանուր առմամբ անցկացրել է 438 խաղ քսան տարվա իր պրոֆեսիոնալ կարիերայի ընթացքում։ Մարզչական կարիերան սկսել է «Ֆուլհեմ» ակումբում որպես խաղացող մարզիչ։

## Խաղացողի կարիերան
Ադամսը ծնվել է Շեֆիլդում, ֆուտբոլային կարիերայում սկսել է «Շեֆիլդ Յունայթեդ» ակումբում տասներկու տարեկան հասակում։ Պրոֆեսիոնալ խաղացող դարձել է երրորդ դիվիզիոնի «Ջիլենգեմ» ակումբում 1979 թվականին՝ տեղ զբաղեցնելով առաջին թիմում։ 1983 թվականին տեղափոխվել է «Քովենթրի Սիթի», որի կազմում խաղացել է առաջին դիվիզիոնում։ Նա անցկացրել է չորս տարի «Քովենթրի Սիթի» ակումբում, ապա 1987 թվականին տեղափոխվել է «Լիդս Յունայթեդ» ակումբ։

1989 թվականին Ադամսին գնել է «Սաութհեմփթոն» ակումբ 250 հազար ֆունտով, որտեղ նա անցկացրել է հինգ տարի։ Դրանից հետո նա վարձավճարով տեղափոխվել է «Սթոք Սիթի» 1994 թվականին։ Նույն թվականի վերջին նա պայմանգիր է կնքել «Ֆուլհեմ» ակումբի հետ։ 1996 թվականի մարտին Ադամսը նշանակվել է խաղացող մարզիչ։ «Ֆուլհեմ» ակումբում նա ճանաչվել է երրորդ դիվիզիոնի լավագույն մարզիչ։ Չնայած հաջողությանը՝ նրան հեռացրել են «Ֆուլհեմ» ակումբից։ Ադամսի հաջորդ ակումբը դարձել է «Սուոնսի Սիթի», որտեղ մնացել է երկու շաբաթից քիչ։ 1997 թվականի նոյեմբերին Ադամսը գլխավորել է «Բրենտֆորդ» ակումբը, որտեղից հեռացվել է այն բանից հետո, երբ իր ակումբն անցել է երրորդ դիվիզիոն։ Նույն թվականին Միքի Ադամսն ավարտել է խաղացողի կարիերան։

## Ձեռքբերումներ
; «Ֆուլհեմ»
* Երրորդ դիվիզիոնի մրցաշրջանի մարզիչ – 1996/1997
; «Բրայթոն ընդ Հոուվ Ալբիոն»
* Երրորդ դիվիզիոնի ամսվա մարզիչ – սեպտեմբեր 2000
* Երրորդ դիվիզիոնի մրցաշրջանի մարզիչ – 2000/2001
* Երկրորդ դիվիզիոնի ամսվա մարզիչ – սեպտեմբեր 2001
; «Լեսթեր Սիթի»
* Առաջին դիվիզիոնի ամսվա մարզիչ – սեպտեմբեր 2002
; «Քովենթրի Սիթի»
* Առաջնության ամսվա մարզիչ – ապրիլ 2005
; «Պորտ Վեյրլ»
* Առաջնության ամսվա մարզիչ – սեպտեմբեր 2010, նոյեմբեր 2010 և սեպտեմբեր 2012

## Ծանոթագրություններ

## Արտաքին հղումներ
* Ֆուտբոլիստի էջը Soccerbase կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլային մարզիչներ
Կատեգորիա:Անգլիացի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:Պրեմիեր Լիգայի մարզիչներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Սթոք Սիթիի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Քովենթրի Սիթիի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Թեոդորոս Անտոնիու

**Թեոդորոս Անտոնիու** (, ), հույն կոմպոզիտոր, դիրիժոր, ջութակահար և ուսուցիչ։

## Կենսագրություն
Անտոնիուն ծնվել է Հունաստանի Աթենք քաղաքում։ 1947-1958 թվականներին սովորել է Աթենքի կոնսերվատորիայում, իսկ 1956-1961 թվականներին սովորել է Աթենքի Հունական կոնսերավատորիայում` Մանոլիս Կալոմիրիսի և Յանիս Պապաիոանուի մոտ։ Այնուհետև ուսումը շարունակել է Մյունխենի երաժշտության և թատրոնի բարձրագույն դպրոցում` Գյունտեև Բիալասի հետ, ինչպես նաև` Նոր երաժշտության միջազգային ամառային դասընթացներին` Դյորդ Լիգետիի, Կառլհայնց Շտոքհաուզենի, Բերիոյի և Բուլեզի մոտ։ Հետագայում ուսումը կատարելագործել է ամերիկյան մի քանի համալսարաններում` միևնույն ժամանակ դասավանդելով այնտեղ։ Դասավանդել է Ստենֆորդի և Յուտայի համալսարաններում, ինչպես նաև` Ֆիլադելֆիայի երաժշտական ակադեմիայում։ Իր ստեղծագործություններում նա օգտագործել է կոմպոզիցիաների սերիական տեխնիկան։ Երաժշտություն է գրել ներկայացումների և կինոնկարների համար։

## Ստեղծագործություններ
* 2 բալետ
* ձայնային գործողություն «Կասանդրա» հեռուստաընկերության համար (1969)
* համերգ ջութակի և նվագախմբի համար (1965)

## Մրցանակներ
* 1964` Մյունխեն քաղաքի Ռիխարդ Շտրաուսի անվան մրցանակ 
* 2000` Հունական հեռուստառադիո հեռարձակման ընկերության Դիմիտրիոս Միրտոպուլոսի անվան մրցանակ
* 2004` Հերդերի մրցանակ
* Գուգենհայմի կրթաթոշակ

## Ծանոթագրություններ

## Գրականություն
* Музыкальный энциклопедический словарь / Гл. ред. Г. В. Келдыш. — М.։ Советская энциклопедия, 1991. — С. 35 — ISBN 5-85270-033-9

## Արտաքին հղումներ
* 
* Թեոդորոս Անտոնիուն КиноПоиск կայքում

Կատեգորիա:Հույն կոմպոզիտորներ
Կատեգորիա:Հույն դիրիժորներ
Կատեգորիա:Կոմպոզիտորներ այբբենական կարգով
Կատեգորիա:21-րդ դարի կոմպոզիտորներ
Կատեգորիա:20-րդ դարի դասական կոմպոզիտորներ
Կատեգորիա:Աթենքի կոնսերվատորիայի շրջանավարտներ
Կատեգորիա:Հույն ուսուցիչներ
Ճշմարիտ պատմություն երեք խոզուկների մասին

**Ճշմարիտ պատմություն երեք խոզուկների մասին**, 2008 թվականին Ջոն Չեսշիկի հեքիաթի և Լեյն Սմիթի պատկերազարդման հիման վրա նկարահանված անիմացիոն ֆիլմ, որի ռեժիսորը Բրոնզիտ Կոնստանտինն է։ «Աշխարհի ժամանակակից հեքիաթներ» նախագիծ։

## Սյուժե
Ֆիլմը սկսվում է այն բանից, որ կադրից դուրս ձայնը կարդում է․ « Բոլորը գիտեն երեք խոզուկների մասին պատմությունը։ Կամ ծայրահեղ դեպքում մտածում են, որ գիտեն»։ Հետո հայտնվում է հենց պատմողը՝ Ալեքսանդր Վոլկը՝ առաջարկելով իրեն անվանել պարզապես Սաշա։ Այսպես սկսվում է  հայտնի հեքիաթի այլընտրանքային պատմությունը, որի հերոսը ողջ ուժով փորձում է արդարանալ և խղճահարություն առաջացնել։

Սյուժեի հիմքում ընկած է Գայլի՝ հարևանից պիրոգի համար մի քիչ շաքարավազ փոխ առնելու փորձը։ Նրա հարևաններն էլ միայն խոզուկներն են։ Միայն թե նրանք ապրում են տարբեր տներում․ առաջինի հյուղակը հարդից է, երկրորդինը՝ ճյուղից, երրորդինը՝ աղյուսից։ Եվ եթե հնախարխուլ հյուղակների բնակիչների «ծանոթությունը» Գայլի հետ ողբալի կերպով է ավարտվում, ապա երրորդ հարևանին այցելությունը տխուր ավարտ է ունենում հենց Գայլի համար․ նա ընկնում է վանդակը։

## Ֆիլմի ստեղծողներ
* *Ռեժիսոր*՝ Կոնստանտին Բրոնզիտ
* *Սցենարի հեղինակ*՝ Իրինա Մարգոլինա
* *Կոմպոզիտոր*՝ Քրիս Թոմաս Քինգ
* *Ձայնային ռեժիսոր*՝ Վլադիմիր Գոլոունին
* *Մոնտաժող*՝ Սերգեյ Գլեզին
* *Դերի հնչյունավորող*՝ Անատոլի Պետրով
* *Անիմատոր*՝ Ալեքսեյ Պիչուժին 
* *Նկարիչներ*՝ Աննա Միրոնովա, Լիդիյա Բաբուշկինա
* *Պրոդյուսեր*՝ Իրինա Մարգոլինա

## Փառատոններ
Ֆիլմը մասնակցել է կինո և անիմացիոն փառատոնների։

* Հայրենական «Մոսկովյան պրեմերիա» ֆիլմի փառատոն (2008)
* Ռուսական «Պատուհան Եվրոպա» ֆիլմի փառատոն Վիբորգում (2008)
* «Նիկիտա» կինոպրեմերիա (2009)
* Թեհրանի միջազգային անիմացիոն փառատոն (2009)
* Ռուսական կինոյի փառատոն Լոնդոնում (2009)
* Լեյպցիգի փաստագրական և անիմացիոն ֆիլմերի միջազգային փառատոն (2009)
* Ոսկե արծիվ կինոմրցանակ (2009)
* Մեքսնեսի (Մարոկո) միջազգային կինոփառատոն (2011)

## Մրցանակներ
* 2009 թվականին լավագույն անիմացիոն ֆիլմի համար արժանացել է «Նիկիտա» մրցանակի 
* 2010 թվականին լավագույն անիմացիոն ֆիլմի համար արժանացել է Ոսկե արծիվ կինոմրցանակին

## Ծանոթագրություններ

## Արտաքին հղումներ
* «Правдивая история о трёх поросятах»
* Официальный сайт кинопремии «Золотой орёл»
* Официальный сайт кинопремии «Ника»

Կատեգորիա:2008 մուլտֆիլմեր
Տիպ 62

**Տիպ 62** (, գործարանային անվանում՝ **WZ-131**), 196ի չինական թեթև տանկ, խորհրդային Տ-54 տանկի թեթևացված տարբերակը։ Սերիական արտադրությունը եղել է 1963-1989 թվականներին, և ընդհանուր առմամբ թողարկվել է շուրջ 1200 օրինակ։ Տանկն ակտիվորեն արտահանվել է բազմաթիվ երկրներ և մասնակցել ուգանդա-տանզանական պատերազմին ու 1979 թվական թվականի չին-վիետնամյան պատերազմին։

## Ձևափոխված տարբերակներ
* *Type 59-16* – նախատիպ, 1960 թվական = 76,2-մմ ակոսավոր թնդանոթ Type 54-76T,
* *Type 62 (WZ-131)* – առաջին սերիական ձևափոխված տարբերակը, 1963 թվական = 85-մմ ակոսավոր թնդանոթ Type 62-85TC
* *Type 62-I (WZ-131-I)* – լազերային հեռաչափի և ֆալշբորտերի ներդրում, 1979 թվական = 85-մմ ակոսավոր թնդանոթ Type 62-85TC
* *Type 70 (WZ-132A ?)* – Type 62\62-I՝ բարելավված սարքավորումով և էլեկտրոնիկայով = 85-մմ ակոսավոր թնդանոթ Type 62-85TC
* *Type 62G (WZ-132 ?)* – նոր զոդովի աշտարակ, կայունացուցիչ ուղղահայաց հարթությունում, 2000 թվական = 105-մմ ակոսավոր թնդանոթ Type 81 (Royal Ordnance L7)
* *WZ-132A* – փորձնական

## Բազային մեքենաներ
* *Type 762* – դիստանցիոն ականազերծման ռեակտիվ համակարգ = 2х425-մմ ՀԿՌՀ
* *Type 762A (GSL-131)* – դիստանցիոն ականազերծման ռեակտիվ համակարգ = 24х253-մմ ՀԿՌՀ
* *GJT-211* – զրահապատ բուլդոզեր
* *WZ-851* – խրամատային էքսկավատոր
* *Type 79* – փորձնական նորոգումա-տարհանման մեքենա
* *WZ-691* – փորձնական թեթև տանկ

## Օպերատորներ
*  – 35 տանկ, հանվել են սպառազինությունից
*  – ավելի քան 40 տանկ, 2007 թվականի դրությամբ
*  – 70 տանկ
*  – 20 տանկ, 2007 թվականի դրությամբ
*  – շուրջ 800 տանկ, 400 տանկ, 2007 թվականի դրությամբ
*  – ավելի քան 40 տանկ, 2007 թվականի դրությամբ
*  – 10 տանկ, 2018 թվականի դրությամբ
*  – հանվել է սպառազինությունից
*  – 18 տանկ, 2007 թվականի դրությամբ
*  – 70 տանկ, 2007 թվականի դրությամբ
*  – 30 տանկ, 2007 թվականի դրությամբ

thumb|слева|ТՏիպ 62 Պեկինի թանգարանում, 2007

## Ծանոթագրություններ

## Գրականություն
* 
* 

## Արտաքին հղումներ
* Army Guide: Лёгкий танк Type 62

Կատեգորիա:ՉԺՀ տանկեր
40-սանտիմետրանոց SKC/34

**40-սանտիմետրանոց SKC/34**, 406,4-միլիմետրանոց նավային հրանոթային զենք, ստեղծվել և արտադրվել է Գերմանիայում։ Կրիգսմարին սպառազինության տեսակ է։ Պլանավորվել է «Հ» տիպի գծանավերի սպառազինության կազմում։ «Հ» տիպի գծանավերի կառուցման դադարեցումից հետո սկսել է կիրառվել ջրափնյա պաշտպանության համար։ Օգտագործվել է Երկրորդ համաշխարհային պատերազմի ժամանակ։ Ընդհանուր առմամբ ստեղծվել է 12 հրանոթ՝ մեկ փորձարարական, 3 նավային և 8 ջրափնյա։

Ենթադրվել է փողի՝ մինչև 420 միլիմետր ներտաշման հնարավորությունը «Հ» տիպի նավերի զարգացման համար (1941 թվականի նախագիծ)։

## Կառուցվածք
Զենքը մշակել է գերմանական «Կռուպ» կոնցեռնը հատուկ «Հ» տիպի գծանավերի համար։ Զենքը միաժամանակ ունեցել է և՛ ազատ փող, և՛ ազատ լեյներ՝ հրանոթի երկու ծայրերին փոփոխելով։ Լայների քաշը 20 800 կգ է։ Փակաղակը սեպաձև է, հորիզոնական տիպի, ունի տարբեր կողմեր բացվող փակաղակի մոդելներ՝ զրահաշտարակներում օգտագործման հարմարության համար։ Հրանոթի կայունությունը գնահատվում է ամբողջական լիցքավորմամբ 180-210 կրակոց։

## Ծանոթագրություններ

## Գրականություն
* 

## Արտաքին հղումներ
* 40.6 cm/52 SK C/34

Կատեգորիա:Գերմանական զենքեր
Ջեյմս Ռոդեյ

**Ջեյմս Ռոդեյ** (), ծննդյան անունը՝ **Ջեյմս Դեվիդ Ռոդրիգես** (, ), ամերիկացի դերասան, սցենարիստ, ռեժիսոր և պրոդյուսեր։ Առավել ժողովրդականություն է ձեռք բերել «Պայծառատես» սերիալում խաղացած Շոն Սփենսեր դերով։

## Կենսագրություն
Ռոդեյը (Ջեյմս Դեվիդ Ռոդրիգես) ծնվել է Տեխասում՝ Սան Անտոնիոյում, որտեղ էլ ավարտել է միջնակարգ դպրոցը։ Նրա հայրը՝ Ջեյմս Ռոդրիգեսը մեքսիկական արմատներ ունի, իսկ մայրը՝ Իրեն Ռոդրիգեսը՝ անգլիական, իռլանդական և շոտլանդական։

Ռոդեյն Նյու-Յորքի համալսարանում ավարտել է թատերական բաժինը՝ կերպարվեստի բնագավառում ստանալով բակալավրի աստիճան։

22 տարեկանում ընտրել է պրոֆեսիոնալ անուն՝ Ջեյմս Ռոդեյ, քանի որ «Ջեյմս Ռոդրիգեսը» արդեն գրանցվել էր ԱՄՆ-ի դերասանների գիլդիայում։ Կարիերան սկսել է տարբեր թատերական ներկայացումներից, որոնց թվում էր «Երեք քույրերը»։ Կարերիայում բեկումնային է եղել «Պայծառատես» հեռուստասերիալում խաղացած գլխավոր դերը, որը USA Network հեռուստաալիքով հեռարձակվել է ութ եթերաշրջան։

## Անձնական կյանք
Ռոդեյը Բրեդ Ռայդերի հետ միասին Լոս Անջելեսում հիմանդրել է «Red Dog Squadron» թատերական ընկերությունը, որի գեղարվեստական ղեկավարներից մեկն էր։

2006-2013 թվականներին հանդիպել է «Պայծառատեսը» ֆիլմի գործընկերոջ՝ Մեգի Լոուսոնի հետ։

## Ֆիլմագրություն
### Որպես դերասան

### Որպես ռեժիսոր

### Որպես սցենարիստ

## Մրցանակներ և անվանակարգեր

## Ծանոթագրություններ

Կատեգորիա:1976 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ապրիլի 4 ծնունդներ
Կատեգորիա:Նյու Յորքի համալսարանի շրջանավարտներ
Կատեգորիա:Սան Անտոնիո քաղաքում ծնվածներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոսցենարիստներ
76-մմ զենիթային թնդանոթ

**76-մմ զենիթային թնդանոթ** **1938 թվականի նմուշով,** խորհրդային զենիթային տրամաչափի թնդանոթ՝ 76,2մմ, որը արտադրվել է քիչ թվով Կոռոլյով քաղաքի հ․ 8 գործարանում և մշակվել է Մ. Լոգինովի կողմից 1938-1940 թվականներին։

Թնդանոթ 1931 թվականի նմուշով ունեցել է լավ ռմբաձգաբանություն, բայց զինվորականներին այն չգոհացրեց, քանի որ երկար ժամանակ էր պահանջվում այն մարտական դիրքի բերելու համար (մինչև 5 րոպե)։ Այդ պատճառով մշակվել է  հրետասայլ՝ երկանիվ սայլակի փոխարեն մշակվել է նոր քառանիվ 3ՈՒ-8, որի վրա դրված էր թնդանոթի ճոճվող մասը։ Դա թույլ տվեց կրճատել նշված ժամանակը դարձնելով այն 1 րոպե 20 վայրկյան։ Նաև մեծացել է արագությունը մայրուղով ընթանալու ժամանակ 35 կմ/ժ դառնալով 50 կմ/ժ։

1939 թվականին ընդունված է եղել Կարմիր բանակի սպառազինության հիման վրա ստեղծված ավելի հզոր 85-մմ զենիթային թնդանոթ 52-Կ, որը փոխարինել է 1976 թվականի արտադրության 76-մմ զենիթային թնդանոթով։ 72,2-մմ զենիթային թնդանոթն օգտագործել են Հայրենական մեծ պատերազմի առաջին տարիներին, սակայն հետագայում փոխարինվել է 52-Կ։

Կալիբրի զենիթային թնդանոթները 76 և 85 մմ արտաքուստ շատ նման են։

## Ծանոթագրություններ

Կատեգորիա:Հրետանի
Արվեստի և պատմության թանգարան

**Արվեստի և պատմության թանգարան** () հանրային թանգարան Բելգիայի մայրաքաղաք Բրյուսելում, Արվեստի և պատմության արքայական թանգարաններից մեկն է։ Այն գտնվում է Սինքուենթեներ զբոսայգում և մինչև 2018 թվականի մայիս կոչվում էր Սինքուենթեներ թանգարան։ Այն Եվրոպայի ամենամեծ թանգարաններից մեկն է։

## Հավաքածու
Արվեստի և պատմության թանգարանի հավաքածուն բաղկացած է չորս մասից.

**Ազգային հնագիտություն**

Թանգարանը ունի ազգային հնագիտության մեծ հավաքածու, որի ցուցանմուշները թվագրվում են նախնադարյան ժամանակաշրջանից, գալա-հռոմեական ժամանակաշրջանից և Մերովինգյան ժամանակաշրջանում։
File:Musée Cinquantenaire Frankish tomb.jpg|Մերովինգյան գերեզման


**Հնություններ**

Թանգարանի հավաքածուի մեջ կան արվեստի գործեր հին եգիպտական, հունական և հռոմեական քաղաքակրթություններից։ Ցուցադրվում են շատ կարևոր և ազդեցիկ մնացորդներ Աֆամեայից, ներառյալ` Մեծ սյունաշարի մի մասը և աչքի ընկնող խճանկարային հատակներ։ Հռոմեական հավաքածուն նաև ներառում է մինչև մեր թվարկության 4-րդ դարի հռոմեական քաղաքի մեծ մասշտաբներով մոդելը։
File:Musée Cinquantenaire Colonnade Apamée.jpg|Մեծ սյունաշարը Աֆամեայից (Սիրիա)
File:Musée Cinquantenaire Mosaïque de la Chasse 01.jpg|Որսի տեսարան ցուցադրող հռոմեական խճանկար Աֆամեայից
File:Maquette de Rome.JPG|Հռոմի մոդելը


**Ոչ եվրոպական քաղաքակրթություններ**

Թանգարանում պահվում են ցուցամուշներ ասիական այնպիսի երկրներից, ինչպիսիք են Չինաստանը, Ճապոնիան, Կորեան, Հարավարևելյան Ասիան, ինչպես նաև` Ամերիկաներ, Օվկիանիան և Միջին Արևելքը։
File:Female figurines found in Mexico in Guanajuato, identified as pre-classic clay figures from the Chupicuaro culture, 400-100 BC, called “Pretty Ladies” by some archaelogists.jpg|«Սիրունիկ կանայք» նախադասական արձանիկներ 
File:Cultures précolombiennes MRAH Chimu Hergé 02 10 2011 B.jpg|Փայտե արձանիկ, Չիմու մշակույթ, Պերուի Հյուսիսային ափ, 1100–1470
File:Musée Cinquantenaire Easter Island statue.jpg|Զատկի կղզու արձանիկ
File:Musée Cinquantenaire Mât totemique.jpg|Հնդկացիների տոտեմ


**Եվրոպայի դեկորատիվ արվեստ**

Միջին դարերից մինչև 20-րդ դարի գեղարվեստը ցուցադրում է`

* քանդակներ
* կահույք
* գործվածքների կարևոր և ընդգրկուն բաժին`
** ֆլամանդական գոբելեն
** տարազ և հագուստ
** ասեղնագործություն և հելյունագործություն
* կերամիկա
* մետաղներ
* ապակի
* բեռնաքարշ ձիերի փոխադրամիջոցներ
* լուսանկարչական և կինեմատոգրաֆիական սարքավորում

File:Musée Cinquantenaire Sedes sapientiae.jpg|Կույսն ու երեխան, 11-րդ դար
File:Barokzaal met wandtapijten.jpg|Ֆլամանդական գոբելեն
File:Koets Brussel.jpg|Ծածկակառք, 18-րդ դար
File:Musée Cinquantenaire Sphynx mystérieux.jpg|Մոդեռն քանդակ


## Ծանոթագրություններ

## Արտաքին հղումներ
* Royal Museums for Art and History

Կատեգորիա:1835 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Բրյուսելի թանգարաններ
Կատեգորիա:Հին Հունաստանի թանգարաններ
Կատեգորիա:Հնագիտական թանգարաններ
Blinding Lights

**«Blinding Lights»** (), կանադացի երգիչ The Weeknd-ի երգը նրա չորրորդ՝ «After Hours» ստուդիական ալբոմից։ Թողարկվել է որպես ալբոմի երկրորդ սինգլ՝ 2019 թվականի նոյեմբերի 29-ին՝ լիդ սինգլ «Heartless»-ի թողարկումից երկու օր անց։ Երգի հեղինակը և պրոդյուսերը հենց ինքը The Weeknd-ն է՝ Մաքս Մարտինի և Օսկար Հոլթերի մասնակցությամբ, երգի համահեղինակներն են ռեփեր Belly-ն և Ջեյսոն Քուինվիլը։

Երգը գլխավորել է տարբեր երկրների, ներառյալ ամերիկյան Billboard Hot 100 և բրիտանական UK Singles Chart չարթերը։

2019 թվականի դեկտեմբերի 2-ին հրապարակվել է Mercedes-Benz-ի գովազդային հոլովակը, որտեղ հնչել է երգը։ Պաշտոնական լիրկ-հոլովակը թողարկվել է դեկտեմբերի 6-ին։ Պաշտանական տեսահոլովակը նկարահանվել է Լաս Վեգասի Ֆրիմոնտ փողոցում։

Երգիչը երգն առաջին անգամ կենդանի կատարել է 2019 թվականի դեկտեմբերի 6-ին՝ «Ուշ շոու Սթիվեն Քոլբերթի հետ» հաղորդման շրջանականերում։

## Չարթեր

### Շաբաթական չարթեր

### Ամսական չարթեր

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:2019 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:The Weeknd-ի երգեր
Կատեգորիա:UK Singles Chart գլխավորած սինգլներ
Breda Mod. 30

**Breda Mod. 30** (), Երկրորդ համաշխարհային պատերազմի ժամանակվա իտալական ձեռքի գնդացիր։ Ունեցել է մի շարք էական կառուցողական թերություններ։

## Պատմություն
1930 թվականին Breda ընկերությունն սկսել է Breda Mod. 30. գնդացրի թողարկումը։ Այն կշռում էր 10,4 կգ և ուներ նեցուկ, հրացանային կոթ և ատրճանակային բռնակ։ Աշխատանքի համակարգը եղել է երկու տեսա, որոնցից առաջինը գործել է կարճ փողի հետդարձի հաշվին, երկրորդը՝ վառոդային գազերի էներգիայի օգտագործման հաշվին։ Կրակելիս փողը հետ է գնում 12,7 մմ և կանգնում. կափարիչ նշանառում է և շարունակում շարժվել ետ։ Փակաղակը հարվածում էր ամորտիզատորին, վերադարձվող զսպանակի ազդեցության տակ սկսում է շարժվել առաջ, ապա տեղի է ունենում փամփուշտի մատակարարումը, փողը փակվում է և աշխատում է զարկանը։ Գնդացիրը կրակ է վարել միայն ավտոմատ ռեժիմով։

Զենքի թերությունների թվում կարելի է նշել.
# Յուղի պահանջ փամփուշտների յուղման համար
# Փխրուն, փամփուշտները մատակարարելիս անհուսալի և դանդաղ լիցքավորվող 20-փամփուշտանի պահեստատուփեր,
# Արտադրության ցածր տեխնոլոգիականություն,
# Բռնակի բացակայություն արագ փոխվող փողի վրա, ինչը դժվարացնում է մարտական պայմաններում տաք փողի փոխարինումը,
# Փոքր արագաձգություն,
# Թույլ իտալական փամփուշտ (630 մ/վ), որը չի մշակվել հատուկ այս գնդացրի համար։ Իտալական բանակը պարզապես դրա համար օգտագործել է իր ստանդարտ բանակային հրացանային փամփուշտը։

## Փամփուշտ
Առաջին և Երկրորդ համաշխարհային պատերազմներում իտալական բանակի կողմից կիրառված ունիտար փամփուշտը հզորությամբ մի փոքր գերազանցել է ժամանակակից միջանկյալ փամփուշտներին։

## Օգտագործում
* Իտալիայի թագավորություն 
* Գերմանիա - Breda Modello 30  6,5-միլիմետրանոց գնդացիրը եղել է վերմախտի սպառազինության մեջ MG 099(i) նշումով։ Breda Mod. 37 8-միլիմետրանոց հաստոցային գնդացիրը՝ MG 259(i) նշման ներքո։ 1944 թվականի աշնանը ֆոլքսշտուրմի ստեղծումից հետո՝ 1944 թվականի նոյեմբերի 29-ին, նրա գումարտակների սպառազինությանն են հանձնվել Breda Mod․ 30 ձեռքի 398 գնդացիրներ։
*22px|border Սլովենիայի ազատագրական ճակատ

## Ծանոթագրություններ

## Արտաքին հղումներ
* Comando Supremo 
* SPWAW article
* Breda M1930

Կատեգորիա:Երկրորդ համաշխարհային պատերազմի գնդացիրներ
Կոմոյի տաճար

thumb|Գմբեթի ներսում տրանսեպտի վրա
thumb|upright|Արևմտյան ճակատ
thumb|upright|Արևելք նայող գմբեթը
**Կոմոյի տաճար** (; *Duomo di Como*) կաթոլիկ եկեղեցու տաճար է, Իտալիայի Լոմբարդիա նահանգի Կոմո քաղաքում։ Այն նաև Կոմոյի եպիսկոպոսի նստավայրն է։ Այն նվիրված է Երանելի Մարիամ Աստվածածնի Վերափոխմանը։

## Պատմություն
Տաճարը գտնվում է Կոմո լճի մոտ, տարածաշրջանի կարևոր կառույցներից մեկն է։ Սովորաբար, այն գոթական ճարտարապետության ոճով կառուցված տաճարներից վերջինն է Իտալիայում․ դրա կառուցումը սկսվել էր 1396 թվականին, Միլանի տաճարի կառուցումից 10 տարի անց, Սուրբ Մարիային նվիրված հռոմեական ճարտարապետության ոճով կառուցված տաճարի տեղում։ Կառուցման աշխատանքները, որ սկսվել էին Լորենցոի ղեկավարության ներքո, մինչև 1770 թվականը չէին ավարտվել, ամբողջացվեցին Ֆիլիպպո Յուվարայի կողմից ռոկոկո ոճի գմբեթով։ Արևմտյան ճակատը, որ խիստ տպավորիչ է, կառուցվել է 1457 և 1498 թվականների միջակայքում ընկած ժամանակահատվածում և ունի վարդակ պատուհան և պորտալ՝ տեղաբնակներ Պլինիոս Ավագ և Պլինիոս Կրտսեր երկու արձանների միջև։

## Նկարագրություն
Տաճարը 87 մետր երկարություն, 36-ից 56 մետր լայնություն ունի, իսկ մինչև գմբեթ բարձրությունը կազմում է 75 մետր։ Հատակագիծը լատինական խաչի տեսք ունի, կենտրոնական նիվով, երկու կողմից միջանցքներ, բաժանված սյուներով և ռենեսանս ոճի տրանսպետի մեջտեղում՝ ազդեցիկ գմբեթ։ Աբսիդները և երգչախումբը 16-րդ դարի են։ Ինտերիերը ունի մի քանի կարևոր գոբելեններ, իսկ մյուսները՝ 16-րդ և 17-րդ դարերի, պատրաստված են Ֆերարայում, Ֆլորենցիայում և Անտվերպենում։ Կան նաև Բեռնարդինո Լուինիի և Գաուձենսիո Ֆերարիի 16-րդ դարի մի շարք նկարներ։

## Ծանոթագրություններ

## Աղբյուրներ

*

## Արտաքին հղումներ
*Duomo di Como 
*Sito del comune di Como 
*Panorama of Como Cathedral

Կատեգորիա:Իտալիայի եկեղեցիներ
Կարսի գրավում (այլ կիրառումներ)

**Կարսի գրավում**, կարող է վերաբերել՝

* Կարսի գրավում - Կարսի գրավումը 1206 թվականին Զաքարյանների կողմից,
* Կարսի գրավում - Կարսի գրավումը 1828 թվականին Ռուսական կայսրության կողմից,
* Կարսի գրավում - Կարսի գրավումը 1855 թվականին Ռուսական կայսրության կողմից,
* Կարսի գրավում - Կարսի գրավումը 1877 թվականին Ռուսական կայսրության կողմից։
Live Forever

**Live Forever** (հայ․ Հավերժ ապրել), անգլիական Oasis բրիտփոփ խմբի երգն է, որը գրել է Նոել Գալահերը։ Գալահերը գրել է երգը 1991 թվականին, մինչև նա միացել է Oasis-ին։ «Live Forever»-ը ունի հիմնական երգային կառուցվածք՝ լավատեսական տեքստով, ինչը հակադրվում է գրանժ խմբերի աշխարհայնացմանը, որոնք այդ ժամանակ հատկապես հայտնի էին։

Երգը Oasis-ի առաջին սինգլն էր, որն ընդգրկվել էր Մեծ Բրիտանիայի առաջին տասնյակում և արժանացել քննադատների հավանությանը։ Երգը մեկնաբանվում է որպես եղբայրների մոր Պեգգի Գալահերի գովերգ։ Ընդհանուր առմամբ, երգի տեքստը ընդգծում է լավատեսական տեսակետը։

Նոյել Գալահերը բացատրել է, որ երգը «գրված է եղել գրանժի ծաղկունքում, և ես հիշում եմ, որ Nirvana-ն ուներ «I Hate Myself and Want to Die» երգը (հայ. Ես ատում եմ ինքս ինձ և ուզում մեռնել), և ես նման զգացողություն չունեմ, որքան էլ ես սիրում եմ նրան «Nirvana-ի ֆրոնտմեն Կուրտ Քոբեյնին» և այդ ամենը, ես նման զգացողություն չունեմ։ Ես չեմ հասկանում այն մարդկանց, որոնք շրջում են հերոինով լցված, և ասում են, որ նրանք ատում են իրենց և ցանկանում են մեռնել։ Դա հիմարություն է։ Երեխաները չպետք է լսեն այդ ամենը»։ Չնայած նրան, որ Գալահերը հայտարարել է, որ նա ոչ դիտավորյալ կերպով է գրել «Live Forever»-ը որպես Nirvana-ի երաժշտության ուղղակի պատասխան (լինելով խմբի բաց երկրպագու), նա հակադրեց Քոբեյնի և նրա խմբի կյանքը այդ պահին․ Ինձ թվում է, որ նա մի տղա էր, ով ամեն ինչ ուներ, և այդ պատճառով նա դժբախտ էր։ Եվ ինչ ասես, ինչ մեզ հետ չի պատահել, բայց ես դեռ կարծում եմ, որ առավոտյան արթնանալը աշխարհի ամենանշանավոր բանն է, քանի որ դուք չգիտեք, թե ինչպես եք ավարտում այդ օրը։

Գալահերը կարծում է, որ «We see things they’ll never see» (հայ. Մենք տեսնում ենք այն, ինչ մյուսները երբեք չեն տեսնի), երգի ամենակարևոր տողն է, բացատրելով, որ հին ընկերները ծիծաղում էին կատակների և պատմությունների վրա, որոնք «ուրիշ ոչ ոք չի հասկանա»։

## Ձայնագրման անդամներ
* Լիամ Գալահեր - վոկալ
* Նոել Գալահեր - կիթառ, բեք վոկալ
* Փոլ Արթուրս - ռիթմ կիթառ
* Փոլ ՄաքԳիգան - բաս կիթառ
* Թոնի ՄաքՔերոլ - հարվածային գործիքներ

## Դիրքեր հիթ-շքերթում

## Ծանոթագրություններ

Կատեգորիա:1994 սինգլներ
340 մմ/28 Մոդել 1881

**340 մմ/28 Մոդել 1881**, 340 միլիմետր տրամաչափով նավի հրետանային զենք, որը գծագրվել և արտադրվել է Ֆրանսիայում։ Հանդիսացել է Ֆրանսիայի ռազմածովային ուժերի սպառազինության մի մասը։ Նրանցով զինված էին «Օշ» զրահամեքենաները, ինչպես նաև «Մարսո» տիպի գլխավոր զրահամեքենան։
 
## Ծանոթագրություններ

## Գրականություն
*
Վարքագծային կլաստերինգ

**Վարքագծային կլաստերինգը** վիճակագրական վերլուծության մեթոդ է, որն օգտագործվում է մանրածախ առևտրում` սպառողների գնման տենդենցները և խանութների խմբերը որոշելու համար, և այն հիմնված է սպառողի գնման վարքագծի վրա։

## Ավանդական և վարքագծային կլաստերացում

### Ավանդական կլաստերացում
Պատմականորեն մանրածախ առևտրով զբաղվողներն ու արտադրողները խմբավորել են խանութները՝ հիմնվելով վերևից ներքև սահմանափակումների վրա, ինչպիսիք են խանութի չափը, խանութի վաճառքի ընդհանուր ծավալը, մանրածախի սահմանափակումների կամ մատակարարման ցանցի պահանջները` ապահովելու համար շղթայի արդյունավետ գործունեությունը։ Դրանց հետևել է ըստ ընդհանուր ժողովրդագրական կամ աշխարհագրական կլաստերների խանութները խմբավորել ռազմավարությունը։ Վերևից ներքև ավանդական մոտեցումը օգտագործելու հիմնական առավելությունն այն է, որ խմբային խանութների միջիններն օգտագործելով այն ապահովում է շղթայի առավելագույն արդյունավետ գործունեությունը։ Այս մոտեցումը կիրառելիս ռիսկն այն է, որ կարող է չհամապատասխանել լոկալ պահանջարկին խանութ առ խանութ, ինչը կհանգեցնի վաճառքների կրճատմանը։

### Վարքագծային կլաստերինգ
Վարքագծի կլաստերինգ կատարելիս խանութի կլաստերները ձևավորվում են ըստ ցանցի ներսում գտնվող յուրաքանչյուր խանութի իրերի, կատեգորիաների կամ բաժանմունքների իրական կատարողականը (օրինակ՝ վաճառված միավորներ)։ Այս մոտեցումը հնարավորություն է տալիս ստեղծել խանութների խմբեր ըստ սպառողի գնման իրական վարքագծի։

Յուրաքանչյուր խանութ կլաստերի մեջ դնելուց հետո կարող են ստեղծվել սպառողկենտրոն ռազմավարություններ` նպատակային շուկայավարման, գովազդի, վաճառքի, գնագոյացման և խթանման ծրագրերը հեշտացնելու համար։ Բացի այդ, խանութների խմբերը ձևավորվելուց հետո առևտրականները և արտադրողները ի վիճակի են վերլուծել ստացված խանութների կլաստերները, որպեսզի ճանաչեն ժողովրդագրական, հոգեբանական կամ աշխարհագրական ընդհանրությունները։ Օրինակ՝ խանութների մեկ խմբի վերլուծությունը կարող է ընդգծել, որ դրանք բոլորն էլ տեղակայված են նման աշխարհագրական վայրում (հյուսիսարևելյան կամ խիտ բնակեցված հատվածներում) կամ, որ կարող է գոյություն ունենալ որոշակի ժողովրդագրական նմանություն, այսինքն ՝ որոշակի էթնիկ, տարիքային կամ եկամտային խումբ կարող է ուժեղ նախապատվություն տալ որոշակի ապրանքանիշի կամ ոճին։ Սա մանրածախ առևտրին թույլ է տալիս որոշել, թե որ կատեգորիաները կներկայացվեն նմանատիպ խանութներում, ինչպես են դրանք շուկաներում խթանվելու, և որտեղ են դրանք տեղադրվելու և ինչ գներով։

Ներքևից վերև վարքային կլաստերավորման մոտեցում օգտագործելու հիմնական առավելությունն այն է, որ այն մանրածախ առևտրին հնարավորություն է տալիս արագորեն նույնականացնել նման պահանջարկ ունեցող խանութների կլաստերները՝ հնարավորություն տալով նրանց զարգացնել հաճախորդակենտրոն շուկայավարման, վաճառականության, տարածության և գնագոյացման ռազմավարություններ։ Այս մոտեցումը կիրառելու ռիսկը գործառնական արդյունավետության կորուստ է, եթե չափազանց շատ կլաստերներ լինեն։ Վարքագծային կլաստավորման բանալին տեղայնացման ճիշտ հավասարակշռություն գտնելն է սպառողի պահանջարկը բավարարելու համար` միաժամանակ պահպանելով գործնական արդյունավետությունը։

## Ծանոթագրություններ

* Erickson, D., and Weber, W. (2009). "Five Pitfalls To Avoid When Clustering". Chain Store Age.

Կատեգորիա:Կլաստերիկ վերլուծություն
Ավգուստա Շմիդտ

**Ավգուստա Շմիդտ** (), գերմանացի մանկավարժ, ֆեմինիստ, լրագրող և հասարակական գործիչ, Գերմանիայում կանանց շարժման ջատագով և առաջնորդ։

## Կենսագրություն
Ավգուստա Շմիդտը ծնվել է 1833 թվականի օգոստոսի 3-ին, Բրեսլաու քաղաքում։ Եղել է Պրուսական հրետանու լեյտենանտ Ֆրիդրիխ Շմիդտի դուստրը, 1842 թվականին ընտանիքի հետ տեղափոխվել է Պոզնան, որտեղ 1848-1850 թվականներին սովորել է ուսուցչական դպրոցում։ 1850-1855 թվականներին եղել է տնային ուսուցիչ լեհական ընտանիքում և աշխատել Վերին Ռիբնիկի մասնավոր դպրոցում։ 1855-1860 թվականներին դասավանդել է Բրեսլաուի Մարիա Մագդալենայի քաղաքային դպրոցում, իսկ 1861 թվականին տեղափոխվեց Լայպցիգ, որտեղ աշխատում էր որպես ուսուցիչ կանանց մասնավոր դպրոցում։ 1862 թվականից գրականություն և գեղագիտություն է դասավանդել Օտիլիա ֆոն Շտեյբերի կանանց ուսուցիչական սեմինարիայում, նրա աշակերտուհիներից է եղել Կլարա Ցետկինը։

Լուիզա Օտտո-Պետերսի հետ միասին 1865 թվականին հիմնադրել և ղեկավարել է Գերմանիայի կանանց համընդհանուր միությունը, պայքարելով կանանց աշխատանքի ոլորտը ընդլայնելու համար։ 1869 թվականին նա դարձավ գերմանացի ուսուցիչուհիների և մանկավարժների ասոցիացիայի հիմնադիրը։ Օտտո-Պիտեր Շմիդտի մահից հետո 1896 թվականից նա միայնակ ղեկավարեց միությունը։ 1894 թվականից մինչև 1900 թվականը Շմիդտը եղել է  Գերմանացի կանանց լիգայի ներկայացուցիչը։ 1890 թվականին Էլեն Լանգեի հետ միասին նա ստեղծեց գերմանացի ուսուցչուհիների համընդհանուր միություն։ Մահից երկու տարի առաջ Ավգուստա Շմիդտը թողել է աշխատանքը։

Շմիդտը ժամանակի մամուլում շատ հոդվածներ է գրել աշխատանքի  տարբեր ոլորտներում, դպրոցում և ընտանիքում կանանց  ունեցած դերակատարության մասին։

2003 թվականին 14 մետր երկարությամբ հուշատախտակ է փակցվել Լայպցիգի Լորցինգստրաշե 5 տան պատին, որում Շմիդտն ապրել է 1863-1864 թվականներին։

## Ծանոթագրություններ

## Արտաքին հղումներ
*(German)
* (In German) (Translation) Accessed January 2008

Կատեգորիա:Կին լրագրողներ
Կատեգորիա:Գերմանացի ակտիվիստներ
Կատեգորիա:Գերմանացի ֆեմինիստներ
Կատեգորիա:Գերմանիայի քաղաքական գործիչներ
Կատեգորիա:Գերմանացի լրագրողներ
Կատեգորիա:Գերմանացի հասարակական գործիչներ
Կատեգորիա:Գերմանացի մանկավարժներ
Կատեգորիա:Կանանց իրավունքների իրավապաշտպաններ
Գերության մեջ

**«Գերության մեջ»**, Հովհաննես Թումանյանի բանաստեղծություններից։

## Պատմություն
Բանաստեղծության գրվելու տարեթիվն ցայսօր ստույգ հայտնի չէ։

Բանաստեղծության մեկ սևագիր-ինքնագիր պահվում է Եղիշե Չարենցի անվան գրականության և արվեստի թանգարանի Թումանյանի ֆոնդում (№ 75)։

Ստեղծագործությունն առաջին անգամ տպագրվել է 1916 թվականի ապրիլի 10-ին «Համբավաբեր» (№16) շաբաթաթերթում՝ «*Նմանություն*» ենթավերնագրով, այնուհետև` 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 183)։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Համբավաբեր» շաբաթաթերթից։

## Ծանոթագրություններ

Կատեգորիա:1916 գրականությունում
Կատեգորիա:Հովհաննես Թումանյանի բանաստեղծություններ
Բիհարի օրենսդիր ժողով

**Բիհարի օրենսդիր ժողով**, նաև հայտնի է որպես **Բիհար Վիդհան Սաբհա** (), Հնդկաստանի Բիհար նահանգի օրենսդրական ժողով։

## Պատմություն
Բիհարի օրենսդիր ժողովը ստեղծվել է 1937 թվականին։ Ժողովն այն ժամանակ ունեցել է 152 անդամ։ Հնդկաստանի սահմանադրության դրույթների համաձայն՝ նահանգում առաջին համընդհանուր ընտրություններն անցկացվել են 1952 թվականին։ Ժողովի անդամների ընդհանուր թիվը կազմել է 331 մարդ, ներառյալ մեկ նշանակված անդամ։ Շրի Կրիշնա Սինգհը դարձել է Պալատի առաջին առաջնորդ և նահանգի գլխավոր նախարար, Անուգրա Նարայան Սինգհը ընտրվել է ժողովի առաջնորդի առաջին տեղակալ և դարձել նահանգի գլխավոր նախարարի առաջին տեղակալ։ Օրենսդիր ժողովի երկրորդ համընդհանուր ընտրությունների ժամանակ անդամների թիվը կրճատվել է մինչև 318 մարդ։ Բիհարի օրենսդիր ժողովի ընտրված անդամների ընդհանուր թիվը 1977 թվականին 318-ից հասել է 324-ի։ Ջարկհանդ առանձին նահանգի ստեղծմամբ՝ «Բիհարի վերակազմակերպման մասին օրենք» անվանմամբ խորհրդարանական ակտով Բիհարի օրենսդիր ժողով թվաքանակը 324-ից կրճատվել է մինչև 243 անդամ։ Ներկայիս Ազգային-ժողովրդական դաշինքի կառավարությունը, որը ձևավորվել է 2017 թվականի հուլիսի 27-ին, բաղկացած է Ջանատա Դալ կուսակցության 73 ներկայացուցիչներից, Բհարատիա Ջանատա Փարթիի 53 անդամներից, Լոկ Ջանշակտիի 2 անդամներից և 4 անկախ գործիչներից։

## Տես նաև
* Բիհարի գլխավոր նախարարների ցանկ
* Բիհարի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* Պաշտոնական կայք , Բիհարի կառավարություն

Կատեգորիա:1952 հիմնադրումներ
Կատեգորիա:Ազգային ստորին պալատներ
Կատեգորիա:Բիհարի օրենսդիր ժողով
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
ՄԱԿ-ի Անվտանգության խորհրդի բանաձևերի ցանկ (201-300)

Ստորև ներկայացված է **ՄԱԿ-ի Անվտանգության Խորհրդի 201-ից մինչև 300 բանաձևերի ցանկը**, որոնք ընդունվել են ՄԱԿ-ի Անվտանգության Խորհրդի կողմից 1965 թվականի մարտի 19-ից մինչև 1971 թվականի հոկտեմբերի 12-ը։

## Ծանոթագրություններ

Կատեգորիա:ՄԱԿ-ի Անվտանգության խորհրդի բանաձևերի ցանկեր
Ռոբերտ Բոշ

**Ռոբերտ Բոշ** (, ), գերմանացի արդյունաբերող, ինժեներ և գյուտարար, Robert Bosch GmbH ընկերության հիմնադիր։

## Կենսագրություն
### Վաղ տարիներ
thumb|200px|Ռոբերտ Բոշի հուշարձանը Ալբեկում
Ռոբերտ Բոշը (ընտանիքում տասներկուերորդ երեխան էր) ծնվել է 1861 թվականին Ալբեք քաղաքում (այժմ՝ Լանգենաուի կազմում), Ուլմ քաղաքից ոչ հեռու։ Նրա հայրը՝ Սերվացիուս Բոշը, հարուստ գյուղացի էր և համարվում էր իր սոցիալական միջավայրի համար շատ կրթված ևկարդացած մարդ։ Նա ուներ իր սեփական հյուրանոցը և գարեջրատունը, ինչպես նաև ուներ առանձին հողակտոր, որի վրայով անցնելու համար մաքսատուրք էր հավաքում։

1869 թվականի գարնանը Բոշի ընտանիքը տեղափոխվել է Ուլմ։ 1869-1876 թվականներին Ռոբերտ Բոշը ուսանել է Ուլմայի դպրոցում, ապա աշխատել որպես վարպետի օգնական։ 1881 թվականի հոկտեմբերի 1-ից մինչև 1882 թվականի հոկտեմբերի 1-ը նա կամավոր զինվորական ծառայություն է անցել 13-րդ ինժեներական գումարտակում, որն ավարտել է ենթասպայի և ասպիրանտ սպայի կարգավիճակով։ 1894 թվականին Բոշը հաճախել է Շտուտգարտի բարձրագույն տեխնիկական դպրոցի դասախոսություններին։

### Ընկերության հիմնում
1886 թվականի նոյեմբերի 15-ին Շտուտգարտում բացել է իր սեփական ընկերությունը, որը ստացել է «Ճշգրիտ մեխանիկայի և էլեկտրատեխնիկայի արհեստանոց» անվանումը ()։ Սեփական գործի բացումից հետո առաջին տարիներին նրա համար հեշտ չէր, քանի որ շահույթի մեծ մասը գնում էր նոր սարքավորումների գնման։ Այդ ժամանակ Բոշը հիմնականում զբաղվում էր էլեկտրական սարքավորումների արտադրությամբ, բայց երբեմն ստիպված էր լինում  ընդունել նաև ոչ պրոֆեսիոնալ պատվերներ։ Իր հաճախորդների մոտ նա հեծանիվով էր գնում և իր աշխատակիցներին սովորեցնում էր այդ ամենը։ Նրա նման պահվածքը մեծ հետաքրքրասիրություն էր առաջացրել Շտուտգարտի բնակիչների շրջանում, քանի որ այդ ժամանակ տեղաշարժման նման միջոցը շատ անսովոր էր։

### Մագնետոյից այրման համակարգ
thumb|200px|Մագնետո
1887 թվականին Բոշի ընկերությունը հաճախորդներից մեկի պատվերով մշակել է մագնետոյից այրման առաջին կոմերցիոն հաջող սարքը ստացիոնար գազային շարժիչի համար։ Սակայն փորձարկումները ցույց են տվել, որ այն հարմար չէ ամենօրյա օգտագործման համար։ Մի քանի ամիսների ընթացքում ընկերության աշխատանքի արդյունքում հաջողվել է կատարելագործել սարքը, ինչի շնորհիվ պատվերների քանակը կտրուկ աճել է, և 1890-ականների սկզբին մագնետոնից այրման սարքերին բաժին է ընկել ընկերության վաճառքի ծավալի մոտ կեսը։

1897 թվականին Բոշը «Daimler» ընկերության պատվերով մագնետոյից այրման սարքը հարմարեցրել է տրանսպորտային միջոցի շարժիչին՝ De Dion Bouton տրիցիկլին։ Հաջողությամբ հաղթահարելով այդ խնդիրը՝ Բոշը լուծել է ներքին այրման բարձր պտույտ ավտոմոբիլային շարժիչների համար այրման խնդիրը՝ ավտոմոբիլային տեխնիկայի կայացման գլխավոր տեխնիկական խնդիրներից մեկը։

1902 թվականին Բոշի աշակերտ Գոթլոբ Հարոլդը մշակել է բարձր լարման մագնետոյից բռնկում, որտեղ կայծը առաջացել է այրման մոմերի էլեկտրոդների միջև՝ այժմ հնարավոր դարձնելով համակարգի ունիվերսալ օգտագործումը։

## Ծանոթագրություններ

Կատեգորիա:Գերմանացի գյուտարարներ
Կատեգորիա:Գերմանացի ճարտարագետներ
Կատեգորիա:Գերմանացի ձեռնարկատերեր
Կատեգորիա:Գերմանացի գործարարներ
Պտղոմեոս XI Ալեքսանդրոս II

**Պտղոմեոս XI Ալեքսանդրոս II** (, ), Եգիպտոսի փարավոն Պտղոմեոսյան արքայատոհմից, որը կառավարել է մ․թ․ա․ 80 թվականին՝ ընդամենը մի քանի օր։

Պտղոմեոս XI-ը Պտղոմեոս X Ալեքսանդրոս I-ի և Կլեոպատրա Սելենեի որդին է։

## Կենսագրություն
Պտղոմեոս XI-ը Պտղոմեոս X Ալեքսանդրոս I-ի և Կլեոպատրա Սելենեի որդին է, որը ծնվել է մոտավորապես մ․թ․ա․ 105 թվականին։

Մ․թ․ա․ 81 (կամ 80) թվականին մահանում է Պտղոմեոս IX Լաթրիոսը՝ գահը թողնելով իր միակ օրինական դստերը՝ Կլեոպատրա Բերենիկեին (վերջինս կառավարում է որպես Բերենիկե III): Որոշ ժամանակահատված միանձնյա կառավարելուց հետո եգիպտական գահի պատկանելիության շուրջ ծագում են տարաձայնություններ․ հռոմեական դիկտատոր Լուցիոս Կոռնելիուս Սուլլան չէր համակերպվում այն իրողության հետ, որ Եգիպտոսը կարող էր դուրս գալ Հռոմեական հանրապետության ազդեցության ոլորտից։ Այդօրինակ իրավիճակից խուսափելու համար Հռոմը նպատակադրված էր եգիպտական գահին բազմեցնել իր «կամակատար»-ին՝ Պտղոմեոս X-ի երիտասարդ որդուն՝ Պտղոմեոս XI-ին։

Այդպիսի պայմաններում Պտղոմեոս XI-ը ամուսնանում է Բերենիկե III-ի հետ, որն ամենայն հավանականությամբ Պտղոմեոսի խորթ մայրն էր, զարմուհին և հնարավոր կիսաքույրը։ Ամուսնությունից իննսուն օր անց Պտղոմեոսը անհայտ պատճառներով սպանում է իր կնոջը՝ զավթելով Պտղոմեոսյան Եգիպտոսի գահը։ Կնոջ մահվանից հետո Պտղոմեոս XI-ը միանձնյա կերպով գահակալում է ընդամենը մի քանի օր և ապա՝ գահընկեց արվում Ալեքսանդրիայի քաղաքացիների կողմից։

Պտղոմեոս XI-ին հաջորդում է իր զարմիկը՝ Պտղոմեոս XII Աուլետեսը՝ Պտղոմեոս IX-ի ապօրինածին որդին։

## Տես նաև
* Պտղոմեոս XIII Թեոս Ֆիլոպատոր
* Պտղոմեոսյան Եգիպտոս

## Նշումներ

## Ծանոթագրություններ

Կատեգորիա:Եգիպտոսի փարավոններ
Կատեգորիա:Պտղոմեոսների դինաստիա
Լև Ռոխլինի սպանություն

**Լև Յակովլևիչ Ռոխլին** (, ), ռուս քաղաքական և ռազմական գործիչ, ՌԴ 2-րդ գումարման Պետական դումայի պատգամավոր, ՌԴ Պետական դումայի պաշտպանության կոմիտեի նախագահ (1996-1998 թվականներ), գեներալ-լեյտենանտ։

## Սպանություն
Սպանվել է 1998 թվականի հուլիսի 2-ի լույս 3-ի գիշերը Մոսկվայի մարզի Նարո-Ֆոմինսկի շրջանի Կլոկովո գյուղի սեփական ամառանոցում։ Պաշտոնական վարկածի համաձայն՝ քնած Ռոխլինի վրա կրակել է նրա կինը՝ Թամարա Ռոխլինը, պատճառը ընտանեկան վեճն է եղել։ 2000 թվականի նոյեմբերին Նարո-Ֆոմինսկի քաղաքային դատարանը Թամար Ռոխլինին մեղավոր էր ճանաչել ամուսնու դիտավորյալ սպանության մեջ։ 2005 թվականին Թամարա Ռոխլինը դիմել է ՄԻԵԴ՝ բողոքելով նախնական կալանքի մեծ ժամկետից և դատավարության ձգձգումից։ Բողոքը բավարարվել է դրամական փոխհատուցման շնորհմամբ (8000 եվրո)։ Գործի նոր քննությունից հետո, 2005 թվականի նոյեմբերի 29-ին Նարո-Ֆոմինսկի քաղաքային դատարանը Ռոհլինին երկրորդ անգամ մեղավոր է ճանաչել ամուսնու սպանության մեջ և նրան դատապարտել չորս տարվա պայմանական ազատազրկման՝ նրան նշանակելով նաև 2,5 տարվա փորձաշրջան։

Հանցագործության վայրի հարևանությամբ գտնվող անտառային գոտում սպանության գործի քննության ընթացքում հայտնաբերվել է երեք խոշտանգված դիակ։ Պաշտոնական վարկածի համաձայն՝ նրանց մահը վրա է հասել գեներալի սպանությունից քիչ առաջ և նրա հետ կապ չունի։ Սակայն Ռոխլինի շատ համախոհներ կարծում էին, որ նրանք իսկական մարդասպաններ են, որոնց ոչնչացրել են Կրեմլի հատուկ ծառայությունները՝ «նկատելով հետքերը»։

### Նախադրյալներ
Ռոխլինը համարվում է 1997-1998 թվականների ամենաակտիվ ընդդիմադիր առաջնորդներից մեկը։ «Ռուս լրագրող» ամսագրում, վկայակոչելով Ռոխլինի ծառայակիցներին և ընկերներին, ասվում էր, որ գեներալը դավադրություն էր նախապատրաստում նախագահ Բորիս Ելցինին պաշտոնանկ անելու և ռազմական բռնապետություն հաստատելու համար։

Պետական դումայի անվտանգության կոմիտեի ղեկավարի օգնական Վիկտոր Իլյուխինը նկարագրել է Ելցինի և նրա շրջապատի՝ իշխանությունից պլանավորած հեռացման սցենարը. զանգվածային հանրահավաք է անցկացվում, մասնակիցները պահանջում են ծայրահեղ ժողովրդականություն վայելող նախագահի և կառավարության հրաժարականը։ Քանի որ Ելցինը մտադիր էր չհեռանալ պաշտոնից և ունակ էր խախտել Սահմանադրությունն ու ուժի կիրառումը. ցուցարարների համար սպառնալիք առաջանալու դեպքում Մոսկվայում նախատեսվում էր զորքեր մտցնել նրանց պաշտպանության համար։ Չնայած բանակի «մաքրմանը» և կառավարական ոչ պոպուլյար քաղաքականության շնորհիվ, Ռոխլինը շատ կարեկցող սպաներ է գտել, որոնք խոստացել են աջակցել։ Իշխող վարչակազմը կարողացել է վերականգնել իր դեմ ոչ միայն աղքատացած ռուսաստանցիներին, նույնիսկ օլիգարխ Վլադիմիր Գուսինսկին Ռոխլինին ֆինանսական աջակցություն է առաջարկել Ելցինի վերացման հարցում, բայց Ռոխլինը հրաժարվել է։ Ըստ Ալեքսանդր Լեբեդի՝ նա, այնուամենայնիվ, օգտագործել է «Կամուրջ» խմբի գումարները հասարակության ներկայացուցիչների հետ հանդիպելու և, հավանաբար, տարածաշրջաններով թռիչքների համար։ Ռոխլինի սպանությունը խախտել է այդ պլանները, սակայն իմպիչմենտի փորձը կատարվել է, և դա կարող էր ազդել ավելի ուշ հրաժարական տալու Ելցինի որոշման վրա։

## Ծանոթագրություններ

## Արտաքին հղումներ
* Дело Рохлина. Справка

Կատեգորիա:ԽՄԿԿ անդամներ
Կատեգորիա:Կարմիր աստղի շքանշանի ասպետներ
Կատեգորիա:Կարմիր դրոշի շքանշանի ասպետներ
Հայկ Մհրյան

**Հայկ Աշոտի Մհրյան** (), Հայաստանի Հանրապետության նախկին փոխոստիկանապետ, ոստիկանության գնդապետ, 2020 թվականի դեկտեմբերից` Աջափնյակ վարչական շրջանի ղեկավար։

## Կենսագրություն
Հայկ  Մհրյանը ծնվել է Երևանում,  1993-1997 թվականներին սովորել և ավարտել է Հայաստանի Հանրապետության   Ներքին գործերի նախարարության բարձրագույն դպրոցը, որից հետո նույն դպրոցում աշխատել է որպես  ծառայության բաժնի վաշտի հրամանատար։ 1997-2000 թվականին  եղել ներքին գործերի և ազգային անվտանգության նախարարության բարձրագույն դպրոցի ծառայության բաժնի վաշտի հրամանատար, 2000-2003 թվականներին՝ ներքին գործերի նախարարության ակադեմիայի  անձնակազմի գծով  ծառայության բաժնի կուրսի պետի տեղակալ։ Նույն ակադեմիայի ծառայության բաժնի կուրսի պետի պաշտոնը ղեկավարել է 2003-2005 թվականներին, որից հետո՝ մինչև 2011 թվականը եղել է ակադեմիայի  իրավաբանական ֆակուլտետի պետի տեղակալը, իսկ 2011-2013 թվականը՝ նույն ակադեմիայի պետի տեղակալը։

2013-2015 թվականներին գտնվել է ՀՀ ոստիկանության կադրերի ռեզերվում, որից հետո ազատվել է  ոստիկանությունում ծառայությունից։

Մհրյանը 2015-2016 թվականներին եղել է ՀՀ արտակարգ իրավիճակների նախարարության պետական ռեզերվի գործակալության իրավաբան, անձնակազմի կառավարման բաժնի պետ, 2018-2019 թվականներին՝ Երևան քաղաքի Նոր Նորք վարչական շրջանի ղեկավար։

Կարճ ժամանակով եղել է Հայաստանի Հանրապետության արդարադատության նախարարության քրեակատարողական ծառայության Արմավիրի քրեակատարողական հիմնարկի պետի տեղակալ և Հայաստանի Հանրապետության ոստիկանության հասարակական անվտանգության ապահովման գլխավոր վարչության պետ։

Հայաստանի Հանրապետության նախագահի 2020 թվականի հունվարի 29-ի հրամանագրով նշանակվել է Հայաստանի Հանրապետության ոստիկանության  պետի տեղակալի պաշտոնին։

Հայաստանի Հանրապետության նախագահի 2020 թվականի օգոստոսի 5-ի հրամանագրով ազատվել է Հայաստանի Հանրապետության ոստիկանության պետի տեղակալի պաշտոնից։

Պարգևատրվել է  Հայաստանի Հանրապետության ոստիկանության և այլ գերատեսչությունների գերատեսչական մեդալներով և կրծքանշաններով։

## Ընտանիք
Ամունացած է, ունի երկու երեխա։

## Ծանոթագրություններ

## Արտաքին հղումներ
*Հայաստանի Հանրապետության ոստիկանության պաշտոնական կայք 
*Հայկ Մհրյանը՝ փոխոստիկանապետ

Կատեգորիա:ՀՀ ոստիկանության գնդապետներ
Կատեգորիա:Հայ գնդապետներ
Գրեմմի մրցանակաբաշխության ռեկորդներ

**Գրեմմի մրցանակաբաշխոթյան ռեկորդներ**։ Գրեմմիի կեսդարյան պատմության ընթացքում այն ստացել են հարյուրավոր երաժիշտներ՝ որոշները մի քանի անգամ։ Այստեղ ներկայացված են հավաքած մրցանակների և անվանակարգերի քանակով ռեկորդային ցուցանիշները։

## Մրցանակների քանակով ռեկորդներ
Ընդհանուր Գրեմմի մրցանակների քանակով ռեկորդը պատկանում է հունգարական արմատներով անգլիացի դիրիժոր Գեորգ Շոլտիին, ով ավելի քան 20 տարի աշխատել է Չիկագոյի սիմֆոնիկ նվագախմբի հետ։ Նա 31 Գրեմմի արձանիկ և 74 առաջադրում ունի ամբողջ կարիերայի ընթացքում։ Կանանց մեջ այդ ռեկորդը պատկանում է Էլիսոն Կրաուսին։

Նշում՝ Արետա Ֆրանկլին (18 մրցանակ), Ջիմի Ստյոր, Թոնի Բենեթ, Փոլ ՄաքՔարթնի, Յո-Յո Մա (բոլորը 18 մրցանակ ունեն), Ռեյ Չարլզ, Էրիկ Կլեպտոն (17 մրցանակ), Լեոնարդ Բերնսթայն, Սթինգ (16 մրցանակ), Ադել (15 մրցանակ)։

### Մրցանակների քանակով խմբերի ռեկորդներ
U2 իռլանդական խումբը 22 Գրեմմի մրցանական ունի։

### Ամենաերիտասարդ կատարողներ
Լիեն Ռայմսը դարձել է ամենաերիտասարդ կատարողուհի, ով հաղթել է Գրեմմի։ Նա ընդամենը 14 տարեկան էր, երբ ստացել է իր առաջին երկու մրցանակները 1997 թվականին։ Նա նաև դարձել է քանթրի երաժշտության առաջին ներկայացուցիչը, ով կարողացել է հաղթել Գրեմմի լավագույն նոր արտիստի համար։

## Մեկ արարողության ժամանակ մրցանակների քանակով ռեկորդներ
Մրցանակների մեծագույն քանակը, որ ստացել են մեկ մրցանակաբաշխության ժամանակ պատկանում է Մայքլ Ջեքսոնին, ով 1984 թվականին հաղթել է Գրեմմիի 8 արձանիկ։ Այդ նվաճումը 2000 թվականին կրկնել է Santana-ն։

## Առաջադրումների քանակով ռեկորդներ
Քվինսի Ջոնսին է պատկանում ընդհանուր առաջադրումների (80 անգամ) քանակով ռեկորդը։

## Ծանոթագրություններ

## Արտաքին հղումներ
* Գրեմմիի պաշտոնական կայք
* CBS GRAMMY կայք

Կատեգորիա:«Գրեմմի» մրցանակի դափնեկիրներ
Կատեգորիա:Գրեմմի
Կատեգորիա:Թոփ ցանկեր
Հայաստանի մարզերի ցուցակ ըստ մարդկային ներուժի զարգացման ինդեքսի

thumb|300x300px|Հայաստանի մարզերի քարտեզը ըստ մարդկային ներուժի զարգացման ինդեքսի.<br />դասակարգում՝

Սա Հայաստանի վարչական բաժանման վիճակագրությունն է ըստ Մարդկային ներուժի զարգացման ինդեքսի 2017 թվականի տվյալների։

## Ժամանակային տեղսփոխությունները
Այս աղյուսակում ՄՆԶԻ-ին ներկայացվում է ըստ մարզերի և ըստ տարիների։

## Ծանոթագրություններ

Կատեգորիա:Հայաստանի մարզեր
Կատեգորիա:Հայաստանի տնտեսություն
Կատեգորիա:Ցանկեր:Հայաստան
Կարմիր գլխարկավոր քարադր

**Կարմիր գլխարկավոր քարադր** () քարադրանմանների ընտանիքի թռչուն։

Կարմիր գլխարկավոր քարադրը չվող թռչուն է, որի մարմնի երկարությունը կազմում է մոտ 15 սմ, թևերի բացվածքը՝ մոտ 30 սմ և զանգվածը՝ 35-40 գրամ։ Ներքևի և վերևի փետուրը սպիտակ է, իսկ վերևում կան շագանակագույն երանգներ։ Արուների մեջ գլուխը և պարանոցը վերևից կարմիր են (այստեղից էլ ստացվել է տեսակների անվանումը), իսկ էգերի մոտ` ավելի գունատ (երբեմն՝ կարմիր կամ մոխրագույն-շագանակագույն)։ Կտուցը սև է։

Տեսակը լայնորեն տարածված է Ավստրալիայում, ոչ մեծ թվով հանդիպում են նաև Նոր Զելանդիայում։ Այս թռչունը ապրում է ճահճացած տարածքներում, գետերի մերձակայքում, ջրամերձ տարածքներում, սնվում է անողնաշարավորներով (որդեր, միջատներ, խեցգետնանմաններ և այլն)։ Սովորաբար այս թռչունը դնում է 2 ձու՝ դեղնաշականակագույն, սև կետերով, թուխս է նստում 30 օր, ձագերը փետրավորվում են և օգնում են ծնողներին պաշտպանվել գիշատիչ թռչուններից։

## Պատկերասրահ

Պատկեր:Red-capped plover chick444.jpg
Պատկեր:Red-capped Plover.jpg
Պատկեր:Charadrius ruficapillus.jpg
Պատկեր:Charadrius ruficapillus 1838.jpg
Պատկեր:Charadrius ruficapillus (15845946361).jpg
Պատկեր:Charadrius ruficapillus - Stockton Sandspit.jpg
Պատկեր:Charadrius ruficapillus (5164005470).jpg
Պատկեր:Charadrius ruficapillus eggs - Ralph's Bay..jpg
Պատկեր:Calidris tenuirostris, Calidris ruficollis, Charadrius ruficapillus and Chroicocephalus novaehollandiae (15854797671).jpg
Պատկեր:Stints and Plovers (33419981632).jpg


## Ծանոթագրություններ

## Արտաքին հղումներ
* *BirdLife International. (2006). Species factsheet: Charadrius ruficapillus.*
* Marchant, S.; Higgins, P.J.; & Davies, J.N. (eds). (1994). *Handbook of Australian, New Zealand and Antarctic Birds. Volume 2: Raptors to Lapwings. Oxford University Press: Melbourne. ISBN 0-19-553069-1*
37-մմ ավտոմատ զենիթային տեղադրում 46-К

**37-մմ ավտոմատ զենիթային տեղադրում 46-К**, ոչ սերիական խորհրդային ծովային չորսփոխանի աշտարակի հրետանային հրթիռի տրամաչափի բարձրությունը 37 մմ։ Այն մշակվել է ԽՍՀՄ նավատորմի համար` 1939-1941 թվականներին։ Նախատեսված էր 69-րդ նախագծի և 23-րդ նախագծի մարտական նավերի սպառազինության համար։

## Նախագծման պատմություն
37-մմ տրամագծով 46-Կ ավտոմատ մեքենայի մշակումն իրականացվել է Կալինի անվան գործարանում 1939-1941 թվականներին։

Հրաձգարանային փորձարկումը անցել է, բայց Հայրենական պատերազմի բռնկումով, զենքի վրա նախագծային աշխատանքները դադարեցվել են, և այն երբեք չանցավ մասսայական արտադրության։

## Ծանոթագրություններ

## Գրականություն
* 
* 

Կատեգորիա:37 մմ հրետանի